അശ്വിനി ഭിഡെ-ദേശ്പാണ്ഡെ

മുംബൈയിൽ നിന്നുള്ള ഒരു ഹിന്ദുസ്ഥാനി ശാസ്ത്രീയ സംഗീത ഗായികയാണ് വിദുഷി അശ്വിനി ഭിഡെ-ദേശ്പാണ്ഡെ (ജനനം 7 ഒക്ടോബർ 1960). അവർ ജയ്പൂർ-ആത്രൗലി ഘരാന പാരമ്പര്യത്തിൽ പെടുന്നു.

 ആദ്യകാല ജീവിതവും സംഗീതപരിശീലനവും 
ശക്തമായ സംഗീതപാരമ്പര്യമുള്ള ഒരു കുടുംബത്തിൽ മുംബൈയിൽ ജനിച്ച അശ്വിനി നാരായണറാവു ദാതാറിന്റെ നേതൃത്വത്തിൽ ചെറുപ്പത്തിലേ ക്ലാസിക്കൽ സംഗീതത്തിൽ പരിശീലനം ആരംഭിച്ചു. തുടർന്ന് അവർ ഗന്ധർവ മഹാവിദ്യാലയത്തിൽ നിന്ന് തന്റെ സംഗീത വിശാരദ് പൂർത്തിയാക്കി. അന്നുമുതൽ, അമ്മ മാണിക് ഭിഡെയിൽ നിന്ന് ജയ്പൂർ-ആത്രൗലി രീതിയിൽ അവർ സംഗീതം പഠിക്കുന്നു. 2009 ൽ മരിക്കുന്നതുവരെ അശ്വിനിക്ക് രത്‌നാകർ പൈയിൽ നിന്ന് മാർഗ്ഗനിർദ്ദേശം ലഭിച്ചു.

 വിദ്യാഭ്യാസം 
മൈക്രോബയോളജിയിൽ ബിരുദാനന്തര ബിരുദം നേടിയ ഭിഡെ-ദേശ്പാണ്ഡെ, ഭാഭാ ആറ്റോമിക് റിസർച്ച് സെന്ററിൽ നിന്നും ബയോകെമിസ്ട്രിയിൽ ഡോക്ടറേറ്റ് നേടി, അഖിൽ ഭാരതീയ ഗന്ധർവ മഹാവിദ്യാലയ മണ്ഡലത്തിൽ നിന്നുള്ള സംഗീത വിശാരദും സംഗീതത്തിൽ ബിരുദാനന്തര ബിരുദവും നേടി. 

 സംഗീതജീവിതം 
ഡോക്ടറേറ്റ് പൂർത്തിയാകുന്നതുവരെ അശ്വിനി സംഗീതത്തിലെ ഒരു പ്രൊഫഷണൽ കരിയർ പോലും പരിഗണിച്ചില്ല. സഞ്ജീവ് അഭ്യങ്കറുമൊത്തുള്ള അവരുടെ 'ജസ്രംഗി ജുഗൽബന്ദി കച്ചേരികൾ' പ്രേക്ഷകരുടെ സമ്മിശ്ര പ്രതികരണമാണ് നേടിയത്. ടൊറന്റോയിലെ രാഗ്-മാലാ മ്യൂസിക് സൊസൈറ്റിക്കായി 2019 ൽ കാനഡയിലെ ടൊറന്റോയിലെ ആഗാ ഖാൻ മ്യൂസിയം ഉൾപ്പെടെ ലോകമെമ്പാടുമുള്ള പ്രശസ്തമായ വേദികളിൽ അശ്വിനി ഭിഡെ-ദേശ്പാണ്ഡെ കച്ചേരികൾ അവതരിപ്പിച്ചിട്ടുണ്ട്.

 സംഗീത ശൈലി 
ജയ്പൂർ-ആത്രൗലി, മേവതി, പട്യാല ഘരാനകളിൽ നിന്നുള്ള സ്വാധീനം കാരണം, അശ്വിനി സ്വന്തമായി ഒരു സംഗീത ശൈലി സൃഷ്ടിച്ചു. മൂന്ന്  സ്ഥായികളിലും അവർക്ക് അനായാസമായി പാടാനാവും.

 പ്രസിദ്ധീകരണങ്ങൾ 

 രാഗരചനാഞ്ജലി (രാജൻസ പ്രകാശൻ; 2004) - സ്വയം രചിച്ച ബാൻഡിഷുകളുടെ പുസ്തകവും സിഡിയും
 രാഗരചനാഞ്ജലി 2 (രാജൻസ പ്രകാശൻ; 2010) - സ്വയം രചിച്ച ബാൻഡിഷുകളുടെ പുസ്തകവും സിഡിയും
 മാഡം ക്യൂറി - मादाम क्युरी (2015) - മേരി ക്യൂറിയുടെ ഈവ് ക്യൂറിയുടെ ജീവചരിത്രത്തിന്റെ മറാത്തി വിവർത്തനം. https://www.mid-day.com/articles/book-on-physicist-marie-curie-now-translated-in-marathi/16175193

 അവലംബം 

പുറത്തേക്കുള്ള കണ്ണികൾ

 Ashwini Bhide-Deshpande's Website 
 Structure and balance
 The Jaipur gharana (includes sound samples)

വർഗ്ഗം:ജീവിച്ചിരിക്കുന്നവർ
വർഗ്ഗം:1960-ൽ ജനിച്ചവർ
വർഗ്ഗം:ഹിന്ദുസ്ഥാനി സംഗീതജ്ഞർ